Α.Ο. Σερρών

Ο Αθλητικός Όμιλος Σερρών (Α.Ο.Σ.) είναι ελληνικό αθλητικό σωματείο που δραστηριοποιείται στην πόλη των Σερρών, στον ομώνυμο νομό, όπου και βρίσκεται η έδρα του, το Δημοτικό Κλειστό Γυμναστήριο Σερρών «ΙΩΑΝΝΗΣ ΤΣΙΝΤΣΑΡΗΣ» στην Κοιλάδα των Αγίων Αναργύρων. 

Επίσημο έτος ίδρυσης του συλλόγου είναι το 1975, με το σύμβολο το τριφύλλι και αγωνίζεται με χρώματα το πράσινο και το λευκό. Παλιότερα, είχε παρουσία σε τμήματα καλαθοσφαίρισης, πετοσφαίρισης και άρσης βαρών.«Αθλητικοί Σύλλογοι & Ενώσεις» , επίσημος ιστότοπος του Δήμου Σερρών. 

Πλέον, ενεργό τμήμα είναι μόνο αυτό της πετοσφαίρισης.

 Τμήμα πετοσφαίρισης ανδρών 

 Ιστορική αναδρομή 
Το τμήμα πετοσφαίρισης ανδρών του Α.Ο. Σερρών το 1984-85 ανήλθε στη Β' Εθνική με πρόεδρο το Μάνο Εμμανουηλίδη και έφορο τον Δημήτρη Χατζηηλιάδη, ενώ διοικητικοί παράγοντες ήταν οι Ηρακλής Σπανός, Φώτης Δαραβίγκας, και Βασιλης Πέννας. Η ομάδα του ΑΟ Σερρών που το 1985 πήρε την άνοδο στην Β΄Εθνική  είχε παίκτες τους: Αλελή, Μπάμιατζη, Λιούσα, Κουρτίδη, Πέννα, Μπούτη, Βοζίκη, Χρηστίδη, Γρηγοριάδη, Χατζηαγοράκη, Χατζηστουγιάνη και προπονητή τον Ευθύμη Τζιώνη.Η γιορτή του βόλεϊ στις Σέρρες! (2018) - volleyland.gr Κατά την αγωνιστική περίοδο 2008-09 συμμετείχε στο Πρωτάθλημα της Β' Εθνικής Κατηγορίας Ανδρών της Ε.Σ.ΠΕ.ΘΡ.ΑΝ.ΜΑΚ.και συγκεκριμένα στον Β' Όμιλο, τερματίζοντας στην 8η θέση της βαθμολογικής κατάταξης με 28 βαθμούς.

Την αγωνιστική περίοδο 2009-10, ο σύλλογος αγωνίστηκε και πάλι στον Β' 'Όμιλο του Πρωταθλήματος της Β' Εθνικής Κατηγορίας Ανδρών, καταλαμβάνοντας την 4η θέση στον τελικό βαθμολογικό πίνακα. Στην τελική βαθμολογική κατάταξη της περιόδου 2010-11 βρέθηκε στην 7η θέση σε σύνολο 8 ομάδων, παραμένοντας στην κατηγορία από την επόμενη χρονιά.«Βαθμολογία 2010-2011 3ου Ομίλου» , πληροφορίες στον επίσημο ιστότοπο της Ελληνικής Ομοσπονδίας Πετοσφαίρισης.

Την αγωνιστική περίοδο 2011-12 οι Σέρρες κατέλαβαν την 7η θέση του τελικού βαθμολογικού πίνακα του Γ' Ομίλου της Β' Εθνικής Κατηγορίας, με αποτέλεσμα να υποβιβαστούν στο τοπικό Περιφερειακό Πρωτάθλημα, εφόσον υπήρξε απόφαση για κατάργηση της κατηγορίας.«Βαθμολογία 2011-2012 3ου Ομίλου» , πληροφορίες στον επίσημο ιστότοπο της Ελληνικής Ομοσπονδίας Πετοσφαίρισης. 

Την περίοδο 2012-13, αγωνιζόμενος εναντίον ομάδων της Ένωσης Σωματείων Πετοσφαίρισης Θράκης και Ανατολικής Μακεδονίας στον Δ' Όμιλο του Περιφερειακού Πρωταθλήματος, ο σύλλογος κατάφερε να εξασφαλίσει την επιστροφή του στις Εθνικές Κατηγορίες.«Ποιες ομάδες πήραν την άνοδο στην Α2 Ανδρών και Γυναικών στο βόλεϊ» , άρθρο στον ιστότοπο ArgolidaPortal.gr, 21 Μαΐου 2013.

 Τμήμα πετοσφαίρισης γυναικών 
Την αγωνιστική περίοδο 2023-2024, το νεοσύστατο τμήμα της γυναικείας ομάδας του Α.Ο. Σερρών, αγωνίζεται για πρώτη φορά στη Β' Εθνική Κατηγορία του Πρωταθλήματος της Ε.Σ.ΠΕ.ΘΡ.ΑΝ.ΜΑΚ. και συγκεκριμένα στον Δ' Όμιλο (Δυτικό). Καθήκοντα πρώτου προπονητή διατηρεί ο Νίκος Καραγκιόζης.

Τίτλοι
Τοπικό πρωτάθλημα: 1996

 Τμήμα καλαθοσφαίρισης ανδρών 
 Ιστορική αναδρομή 
Η ανδρική ομάδα καλαθοσφαίρισης του συλλόγου κατά την αγωνιστική περίοδο 1980-81 κατέκτησε την 1η θέση στο πρωτάθλημα της Α' Κατηγορίας Ανδρών της Ε.ΚΑ.Σ.Α.ΜΑ.Θ.«Ένωση Καλαθοσφαιρικών Σωματείων Ανατολικής Μακεδονίας και Θράκης» , πληροφορίες στον επίσημο ιστότοπο της Ε.Ο.Κ. . Στην πορεία το τμήμα διαλύθηκε.

Στις αρχές της δεκαετίας του 2010 το ανδρικό τμήμα δημιουργήθηκε από το μηδέν, μια ιδέα του Κώστα Τζιαμπάζη που πήρε σάρκα και οστά μόλις μέσα σε δέκα μέρες χάρις στη βοήθεια του Άγγελου Μπετιχαβά, του Σπύρου Ιωαννίδη, του Γιώργου Ασημάκη και του Στέφανου Δημητρακούδη.«ΑΟΣ ή αλλιώς όταν μια παρέα έχει κοινό το μπάσκετ», άρθρο στον ιστότοπο InfoBasket.gr, 28 Φεβρουαρίου 2014. Αρχικά, στο ανδρικό τμήμα εντάχθηκαν παίκτες που είχαν μείνει χωρίς ομάδα και παράλληλα αναζητήθηκαν αθλητές προς συμπλήρωση του ρόστερ. Ακολούθως, όμως, με τον ερχομό νέων φοιτητών στις Σέρρες αυξήθηκαν οι επιλογές. Σε ό,τι αφορά τις ακαδημίες του, ο νέος σύλλογος ξεκίνησε συνεργασία με τον Α.Ο. Ηράκλειας.

 Τμήμα καλαθοσφαίρισης γυναικών 

Ο Α.Ο. Σερρών καλλιέργησε τη γυναικεία καλαθοσφαίριση για ένα διάστημα που υπερβαίνει τις τέσσερις δεκαετίες. Τα περισσότερα από αυτά η ομάδα διαγωνιζόταν στο επίπεδο των Εθνικών Κατηγοριών, ενώ για έξι περιόδους - στο διάστημα 1984 με 1992 - αγωνίστηκε στην Α' Εθνική. Στην ομάδα αυτή έκανε τα πρώτα της βήματα στο άθλημα η διεθνής Σερραία καλαθοσφαιρίστρια Τούλα Μαγαλιού. 

Στη διάρκεια της πορείας του, το γυναικείο τμήμα του Α.Ο.Σ. συνέλεξε 1 Πρωτάθλημα Β' Εθνικής,«Πρωταθλητές Β' Εθνικής Γυναικών», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. 6 Πρωταθλήματα Ε.ΚΑ.Σ.Α.ΜΑ.Θ. και 1 Πανελλήνιο Πρωτάθλημα Νεανίδων.«Πρωταθλητές Ελλάδος Νεανίδων», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Κατά τη στιγμή διακοπής της λειτουργίας του, το καλοκαίρι του 2016, ο σύλλογος συμπλήρωνε 11 συνεχόμενα έτη στην Α2 Εθνική Κατηγορία. 

Η απόφαση αναστολής της λειτουργίας του προήλθε από την απροθυμία της διοίκησης να στηρίξει περαιτέρω οικονομικά το γυναικείο τμήμα, αλλά και από την απουσία εθελοντών να αναλάβουν τα ηνία.««Μαχαιριά» στο Σερραϊκό Μπάσκετ - Διαλύεται ο Α.Ο.Σ.!» , άρθρο στον ιστότοπο SerresBasket.gr, 8 Ιουλίου 2016.«Διαλύεται το γυναικείο του ΑΟ Σερρών-Στην Α2 ο Λασσάνης Κοζάνης» , άρθρο στον ιστότοπο Tsiotras.blogspot.gr, 9 Ιουλίου 2016.
 Τμήμα άρσης βαρών ανδρών 
Το τμήμα άρσης βαρών του συλλόγου έχει κατακτήσει το Πανελλήνιο Πρωτάθλημα Ανδρών των ετών 1984 και 1987.«Άνδρες: Οι Πρωταθλητές Ελλάδος» , πληροφορίες στον επίσημο ιστότοπο της Ελληνικής Ομοσπονδίας Άρσης Βαρών.

 Παραπομπές 


Κατηγορία:Ιδρύσεις αθλητικών συλλόγων το 1975
Σερρων ΑΟ Ανδρες
Κατηγορία:Ελληνικοί σύλλογοι πετοσφαίρισης
Σερρων ΑΟ Ανδρες
Σερρων ΑΟ Ανδρες
Κατηγορία:Σωματεία Ε.Σ.ΠΕ.ΘΡ.ΑΝ.ΜΑΚ.